UPRAVNI SUD U OSIJEKU
RKP: 47140

OBRAZLOŽENJE OPĆEG I POSEBNOG DIJELA POLUGODIŠNJEG IZVJEŠTAJA O  IZVRŠENJU FINANCIJSKOG PLANA 


UVOD
Polugodišnji izvještaj o izvršenju financijskog plana Upravnog suda u Osijeku za 2026. temelji se na Zakonu o proračunu ("Narodne novine" br. 144/21), Pravilniku o polugodišnjem i godišnjem izvještaju o izvršenju proračuna i financijskog plana ("Narodne novine" br. 85/23) te uputi Ministarstva financija.

Polugodišnji izvještaj o izvršenju financijskog plana Upravnog suda u Osijeku sadrži:
· Sažetak računa prihoda i rashoda
· Izvještaj o prihodima i rashodima prema ekonomskoj klasifikaciji
· Izvještaj o prihodima i rashodima prema izvorima financiranja
· Izvještaj o rashodima prema funkcijskog klasifikaciji te
· Posebni dio prema izvorima financiranja

PRIHODI POSLOVANJA
Upravni sud u Osijeku za obavljanje svoje djelatnosti financira se iz Državnog proračuna Republike Hrvatske.
Planirani prihodi i primici Upravnog suda u Osijeku za razdoblje od 01. siječnja do 31. prosinca  2026. godine iznose  988.846,00 EUR. Ukupni prihodi se sastoje od općih prihoda i primitaka (izvor 11), vlastitih prihoda (izvor 31), te ostalih prihoda za posebne namjene (izvor 43).
Upravni sud u Osijeku se gotovo u cijelosti financira iz Državnog proračuna Republike Hrvatske, izvor 11 opći prihodi i primici, koji je za 2026. planirani u iznosu od 988.826,00 EUR. Planirani su i prihodi iz izvora 31 (vlastiti prihodi), u iznosu od 10,00 EUR za 2026. godinu, te prihodi iz izvora 43 (ostali prihodi za posebne namjene) u iznosu od 10,00 EUR. Vlastiti prihodi se odnose na prihode od preslika sudskih spisa, a prihodi za posebne namjene se odnose na kamate za sudske depozite.

Izvršenje prihoda poslovanja na 30. lipnja 2026. iznosi 488.302,39 EUR što se odnosi na izvor 11 opći prihodi i primici u iznosu od 488.300,34 EUR i izvor 43 ostali prihodi za posebne namjene u iznosu od 2,05 EUR.

Indeks izvršenja  prihoda u odnosu na plan iznosi 49,38 dok indeks izvršenja prihoda u odnosu na prethodno razdoblje 30.06.2025. iznosi 118,42.
Povećanje izvršenja prihoda u odnosu na prethodno razdoblje se najvećim dijelom odnosi na prihode za zaposlene, odnosno povećanje plaća i ostalih materijalnih prava za zaposlene, te na nabavu nefinancijske imovine radi preseljenja.

RASHODI POSLOVANJA

Rashodi i izdaci Upravnog suda u Osijeku se sastoje od rashoda za zaposlene, materijalnih rashoda, financijskih rashoda i rashoda za nabavu nefinancijske imovine. Ukupno planirani rashodi za 2026. godinu iznose  988.846,00 EUR. 
Izvršenje rashoda poslovanja na 30. lipnja 2026. iznosi 488.302,39 EUR što se odnosi na izvor 11 opći prihodi i primici u iznosu od 488.300,34 EUR i izvor 43 ostali prihodi za posebne namjene u iznosu od 2,05 EUR.

Indeks izvršenja  rashoda u odnosu na plan iznosi 49,38, dok indeks izvršenja rashoda u odnosu na prethodno razdoblje 30.06.2025. iznosi 118,42. 
Povećanje izvršenja rashoda u odnosu na prethodno razdoblje se najvećim dijelom odnosi na rashode za zaposlene, odnosno povećanje plaća i ostalih materijalnih prava za zaposlene, te na nabavu nefinancijske imovine radi preseljenja.


PRIJENOS SREDSTAVA IZ PRETHODNE I U SLJEDEĆU GODINU
Upravni sud u Osijeku nema prijenosa sredstava iz prethodne godine i u slijedeće razdoblje.


STANJE NOVČANIH SREDSTAVA

Stanje novčanih sredstava sastoji se od stanja redovnog žiro računa suda i žiro računa sudskog depozita: 
Redovan žiro račun suda (u EUR):
Stanje 01.01.2026.                                                                      0,06
Ukupni priljevi na žiro račun i blagajnu                             51.058,29      
Ukupni odljevi sa žiro računa i blagajne                            47.483,92
Stanje novčanih sredstava na 30.06.2026.                            3.574,43

Žiro račun sudskog depozita (u EUR) :
Stanje 01.01.2026.                                                             37.246,23
Ukupni priljevi na žiro račun                                             40.542,30
Ukupni odljevi sa žiro računa                                            12.557,15
Stanje novčanih sredstava na 30.06.2026.                         65.231,38

Upravni sud u Osijeku ima zaduženje po financijskom leasingu. Upravni sud u Osijeku je u 2021. godini sklopio ugovor o financijskom leasingu za nabavu službenog vozila, na rok od 5 godina, zadnja rata 01.07.2026. godine. 




ZAKLJUČAK

Polugodišnji izvještaj o izvršenju financijskog plana za tekuću godinu usklađen je sa proračunom razdjela 109, odnosno glave 35.
Sredstva su utrošena u skladu s financijskim planom, što dokazuje usporedba financijskog plana sa izvršenjem u 2026.

Polugodišnji izvještaj o izvršenju financijskog plana za tekuću godinu objavljuje se na mrežnim stranicama suda, a obavijest o objavi koja sadrži poveznicu na mrežnu stranicu suda, dostavit će se Ministarstvu pravosuđa, uprave i digitalne transformacije putem elektroničke pošte.

